**LUOTTAMUSMIESVAALIT ITÄ-UUDENMAAN HYVINVOINTIALUEELLA**

Itä-Uudenmaan hyvinvointialueen Jytyn vaalitoimikunta järjestää luottamusmiesvaalit **pääluottamusmies ja luottamusmies tehtävien osalta**.

Jytyn luottamusmies toimii työpaikalla kaikkien Jytyläisten edunvalvojana ja asiantuntijana työelämään liittyvissä kysymyksissä. Luottamusmies valvoo työpaikalla, että työnantaja noudattaa sovittuja sopimuksia ja palvelussuhteen ehtoja. Luottamusmiehen työ on hieno näköalapaikka, jossa on mahdollista vaikuttaa työpaikalla tapahtuviin asioihin ja olla työkavereiden tukena eri tilanteissa. Jytyn luottamusmiehet saavat jatkuvaa koulutusta asiantuntijan tehtäviin ja alueellinen tukiverkosto auttaa tehtävän hoitamisessa. Luottamusmies ei jää tehtävässään yksin!

**Ehdolle asettuminen luottamusmiesvaaleissa**

Ehdokkaaksi haluavan tulee toimittaa liitteenä oleva ehdokassuostumuslomake vaalitoimikunnalle ennen ehdolle asettumisajan päättymistä. Ehdolle voi asettua ja äänioikeuttaan käyttää luottamusmiesvaaleissa ne Ammattiliitto Jytyn jäsenet, jotka ovat vaalien toimittamisajankohtana palvelussuhteessa Itä-Uudenmaan hyvinvointialueeseen.

Ammattiliitto Jytyn luottamusmiesvaalien **ehdolleasettumisaika on 13.2 – 28.2.2023.**

Toimita ehdokassuostumuslomake asianmukaisesti täytettynä **28.2.2023** mennessä:

barbro.kraufvelin@itauusimaa.fi ja/tai Bäckkärrsvägen 30, 06500 Borgå

Jos luottamusmiesehdokkaita on sama määrä kuin täytettäviä luottamuspaikkoja, vaalitoimikunta toteaa sopuvaalien syntyneen. Mikäli ehdokkaita tulee enemmän kuin luottamusmiespaikkoja on, järjestetään sähköiset vaalit myöhempänä ilmoitettavana ajankohtana.

Itä-Uudenmaan Jytyn vaalitoimikunta